Държавен вестник, бр. 107, 2025 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  107
5. Изисквания към материалната база 
5.1. Изисквания към кабинетите за обучение по теория на професията – 
характеристики, обзавеждане, оборудване, софтуер 
Основното предназначение на учебния кабинет е провеждането на обучение по теория 
на професията. Обзавеждането на учебния кабинет включва: работно място на обучаващия 
(работна маса и стол), работно място на всеки обучаван (работна маса и стол), мебели 
(предимно шкафове за различни цели), интерактивен дисплей с интернет, софтуер за 
симулации и моделиране на химични реакции и електрохимични процеси, бяла дъска за 
писане и други средства за обучение. Разположението на работните места на обучаваните 
трябва да осигурява необходимата видимост на учебната дъска и свободно преминаване от 
едно до друго учебно място. 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Предназначението на учебните лаборатории е провеждане на обучение по практика за 
формиране на знания, умения и професионални компетенции у обучаваните. Планирането, 
разположението и оборудването на учебните лаборатории е съобразено със спецификата на 
учебния предмет, със санитарно-хигиенните изисквания и изискванията за ЗБУТ. 
 Обзавеждането на лабораториите включва: работни места за обучаваните и за 
обучаващия с водна и електрическа инсталация и инсталация за обратните води. Работните 
места е целесъобразно да бъдат разположени успоредно или шахматно на общ плот в единия 
край на помещението, облицовани с подходящ материал. Под плота се монтират шкафове за 
съхранение на приборите и съдовете, необходими за лабораторни упражнения. Върху плота 
на стелажи се подреждат необходимите съдове и реактиви. В лабораториите следва да има 
технически и инсталационни съоръжения с общо предназначение: автоматично включване и 
изключване на осветлението, на завесите, на екрана, на вентилационната и електрическата 
инсталация. В лабораториите трябва да има аптечка, средства за гасене на пожар, лични 
предпазни средства, вентилационни устройства.  
Оборудването включва: компютри за систематизация и обработка на аналитични 
данни, демонстрационна маса, периодична система, дестилатор, сушилни, електрически 
котлони, предпазни мрежи, пещи за накаляване, камина, водни, пясъчни и маслени бани, 
вани, филтри, центрофуги, технически и аналитични везни, pH метри, статив с комплект от 
реактиви, лабораторни съдове, макети, модели и схеми, прибори и пособия и др. Към 
лабораториите следва да има следните помещения: тегловно, апаратно, подготвително и 
хранилище за реактиви. В непосредствена близост до лабораториите трябва да има: стая за 
материали и апаратурата, стая за подготовка и склад за реактивите. Съхранението на 
реактивите следва да бъде под строг контрол на преподавателя, а условията и редът за 
достъп до тях да се регламентират със заповед на директора на обучаващата институция. 
 
6. Изисквания към обучаващите  
Право да преподават по теория и практика на професията имат лица с висше 
образование и образователно-квалификационна степен „магистър“ или „бакалавър“ по 
специалности от професионално направление „Химични технологии“ от областта на висше 
образование „Технически науки“ и по специалности от професионално направление 
„Химически науки“ от област на висше образование „Природни науки, математика и 
информатика” от Класификатора на областите на висше образование и професионалните